

**UPRAVNI ODJEL ZA GOSPODARSTVO, TURIZAM,**

**INFRASTRUKTURU I EU FONDOVE**

**KLASA: 112-03/17-01/241**

**URBROJ: 2198/1-18/1-17-4**

**Zadar, 3. studenoga 2017. godine**

Na temelju članka 19. stavka 1., a u svezi s člankom 29. stavkom 3. Zakona o službenicima i namještenicima u lokalnoj i područnoj (regionalnoj) samoupravi («Narodne novine» broj 86/08, 61/11), privremeni pročelnik Upravnog odjela za gospodarstvo, turizam, infrastrukturu i EU fondove, objavljuje

**UPUTE I OBAVIJESTI KANDIDATIMA**

**koji podnose prijave na oglas za prijam u službu**

**VIŠEG STRUČNOG SURADNIKA ZA EUROPSKE PROCESE**

Oglas za prijam u službu višeg stručnog suradnika za europske procese, 1 izvršitelj, u Upravni odjel za gospodarstvo, turizam, infrastrukturu i EU fondove, radno mjesto broj 67. iz Pravilnika o unutarnjem redu upravnih tijela Zadarske županije, na određeno vrijeme od 6 mjeseci, radi obavljanja poslova čiji se opseg privremeno povećao, uz obvezni probni rad u trajanju od 2 mjeseca, objavljen je putem Hrvatskog zavoda za zapošljavanje, Područnog ureda u Zadru, dana 3. studenoga 2017. godine.

Od dana objave oglasa kod nadležne službe za zapošljavanje počinje teći rok od 8 dana za podnošenje prijava na oglas. Budući rok za podnošenje prijava na oglas završava u dan kad Zadarska županija ne radi, posljednji dan za podnošenje prijava na oglas je prvi slijedeći radni dan, odnosno 13. studenoga 2017. godine Prijava je podnesena u roku ako je prije isteka roka zaprimljena u pisarnici Zadarske županije, Božidara Petranovića 8, 23000 Zadar, a ako je prijava upućena poštom preporučeno ili predana ovlaštenom pružatelju poštanskih usluga, dan predaje pošti, odnosno ovlaštenom pružatelju poštanskih usluga smatra se danom predaje javnopravnom tijelu kojem je upućena.

**Kandidat koji ima pravo prednosti kod prijma u službu prema posebnom zakonu, dužan je u prijavi na javni natječaj pozvati se na to pravo i ima prednost u odnosu na ostale kandidate samo pod jednakim uvjetima, a podaci o ostvarivanju prava prednosti dostupni su na linku [ostvarivanje prava prednosti.](ostvarivanje_prava_prednosti.docx)**

**I. Opis poslova radnog mjesta višeg stručnog suradnika za europske procese u Upravnom odjelu za gospodarstvo, turizam, infrastrukturu i EU fondove, prema Pravilniku o unutarnjem redu upravnih tijela Zadarske županije:**

provođenje Programa IPA; provođenje Operativnih programa za korištenje strukturnih fondova i kohezijskog fonda EU; podizanje kapaciteta regionalnih i lokalnih dionika za sudjelovanjem u pretpristupnim i pristupnim procesima; praćenje rada Razvojne agencije Zadarske županije i sudjelovanje u njenom radu; planiranje i upravljanje ostalim razvojnim projektima; izvršavanje uloge tajništva Savjeta za europske integracije Zadarske županije; sudjelovanje u radu razvojnih partnerskih vijeća na svim razinama; kontinuirano praćenje mogućnosti sudjelovanja korisnika s područja Zadarske županije u projektima koji se mogu natjecati za sredstva Europske unije; priprema projekata za prijavu na natječaje za dodjelu bespovratnih sredstava Europske unije; provedba projekata odabranih za sufinanciranje od strane Europske unije; administrativni poslovi odsjeka; ostali poslovi i zadaci iz djelokruga rada odjela.

**II. Podaci o plaći:**

Temeljem članka 8. Zakona o plaćama službenika i namještenika u lokalnoj i područnoj (regionalnoj) samoupravi („Narodne novine“ broj 28/10) plaću službenika, odnosno namještenika u upravnim odjelima i službama jedinica lokalne i područne (regionalne) samouprave čini umnožak koeficijenta složenosti poslova radnog mjesta na koje je službenik odnosno namještenik raspoređen i osnovice za obračun plaće, uvećan za 0,5 za svaku navršenu godinu radnog staža.

Koeficijent složenosti poslova radnog mjesta viši stručni suradnik za europske procese je 1,99, utvrđen temeljem točke II. Odluke o koeficijentima za obračun plaća službenika i namještenika Zadarske županije („Službeni glasnik Zadarske županije“ broj 18/10, 14/13).

Osnovica za izračun plaće utvrđena je Odlukom o visini osnovice za obračun plaća službenika i namještenika Zadarske županije („Službeni glasnik Zadarske županije“ broj 04/11, 14/13).

**III. Način obavljanja prethodne provjere znanja i sposobnosti kandidata:**

Prethodna provjera znanja i sposobnosti kandidata temelji se na članku 22. Zakona o službenicima i namještenicima u lokalnoj i područnoj (regionalnoj) samoupravi („Narodne novine“ broj 86/08, 61/11), a provodi je tročlano Povjerenstvo za provedbu oglasa imenovano od strane privremenog pročelnika Upravnog odjela za gospodarstvo, turizam, infrastrukturu i EU fondove.

Pravo pristupa na prethodnu provjeru znanja i sposobnosti imat će kandidati koji dostave pravovremene i potpune prijave te koji udovoljavaju propisanim i objavljenim uvjetima oglasa, a poziv s imenima kandidata bit će objavljen na mrežnoj stranici Zadarske županije [www.zadarska-zupanija.hr](http://www.zadarska-zupanija.hr) ,te na oglasnoj ploči Doma Županije, Božidara Petranovića 8, Zadar, najmanje pet dana prije održavanja provjere.

Podnositelji nepravodobnih i nepotpunih prijava kao i podnositelji koji ne udovoljavaju propisanim i objavljenim uvjetima oglasa neće se smatrati kandidatima, te će im biti upućena odgovarajuća pisana obavijest.

Pravni izvori za pripremanje kandidata za prethodnu provjeru znanja za višeg stručnog suradnika za europske procese u Upravnom odjelu za gospodarstvo, turizam, infrastrukturu i EU fondove su sljedeći:

1. Zakon o uspostavi institucionalnog okvira za provedbu europskih strukturnih i investicijskih fondova u Republici Hrvatskoj u financijskom razdoblju 2014./2020. („Narodne novine“ 92/14)

2 Uredba o tijelima u sustavima upravljanja i kontrole korištenja Europskog socijalnog fonda, Europskog fonda za regionalni razvoj i Kohezijskog fonda, u vezi s ciljem „Ulaganje za rast i radna mjesta“ („Narodne novine“ 107/14, 23/15, 129/15,15/2017)

3. Zakon o regionalnom razvoju Republike Hrvatske („Narodne novine“ 147/14)

4. Strategija regionalnog razvoja Republike Hrvatske za razdoblje do kraja 2020. godine („Narodne novine“75/17)

5. Strategija „Europa 2020“ (Brussels 3. 3. 2010. COM (2010) 2020 final)

6. Statut Zadarske županije („Službeni glasnik Zadarske županije“ 15/09, 7/10, 11/10, 4/12, 2/13, 14/13).

Izvori za pripremu kandidata objavljeni u «Narodnim novinama» dostupni su na mrežnoj stranici [narodne novine](http://narodne-novine.nn.hr/oglasi/default.aspx), izvor pod br. 5. dostupan je putem mrežne stranice <http://www.azoo.hr/images/razno/eu_hr.pdf> , izvor objavljen u „Službenom glasniku Zadarske županije“ dostupan je na linku [zadarska županija-službeni glasnici](https://glasnik.zadarska-zupanija.hr/) .

Prethodna provjera znanja i sposobnosti kandidata obuhvaća:

- pisano provjeru znanja iz područja navedenih u pravnim izvorima za pripremanje kandidata,

- pisanu provjeru znanja engleskog jezika,

- intervju.

Za svaki dio provjere, kandidatima se dodjeljuje broj bodova od 1 do 10, te maksimalan broj bodova koje kandidat može ostvariti na prethodnoj provjeri znanja i sposobnosti je 30 bodova.

Pisana provjera znanja sastoji se od ukupno 20 pitanja. Bodovanje pisanog testiranja vršit će se na način da broj točnih odgovora bude podijeljen sa 2, što zaokruženo na jednu decimalu daje broj bodova postignutih na pisanom testu. Maksimalan broj bodova koji kandidat može ostvariti na pisanom testu je 10 bodova.

Pisana provjera znanja engleskog jezika sastoji se od: prijevoda teksta sa hrvatskog jezika na engleski jezik i prijevoda teksta sa engleskog jezika na hrvatski jezik. Maksimalan broj bodova koji kandidat može ostvariti na provjeri znanja engleskog jezika je 10 bodova.

Smatra se da je kandidat položio pisani test ako je ostvario najmanje 50% bodova iz svakog dijela provjere znanja i sposobnosti kandidata na provedenom testiranju.

S kandidatom koji na pisanom testiranju ostvari najmanje 50% ukupnog mogućeg broja bodova, Povjerenstvo za provedbu oglasa provest će intervju.

Povjerenstvo kroz intervju s kandidatima utvrđuje interese, profesionalne ciljeve i motivaciju kandidata za rad na radnom mjestu za koje je podnio prijavu.

Intervju se boduje na način da svaki član Povjerenstva boduje kandidata, od 1 do 10, te se zbroj njihovih bodova dijeli s brojem članova Povjerenstva, i dobiveni iznos čini (prosjek) bodovne ocjene.

Maksimalan broj bodova koji kandidat može ostvariti na intervjuu je 10 bodova.

**IV. U nastavku donosimo još nekoliko informacija o oglasnom postupku:**

1. Molimo podnositelje u prijavi priložiti sve isprave naznačene u oglasu budući da manjak samo jedne isprave isključuje podnositelja iz statusa kandidata. Ukoliko utvrdite da je potrebno dopuniti prijavu koju ste već podnijeli, to je moguće učiniti zaključno do posljednjeg dana za podnošenje prijave na oglas.
2. Izvadak iz Zakona o službenicima i namještenicima u lokalnoj i područnoj (regionalnoj) samoupravi („Narodne novine“ 86/08, 61/11), a koji se odnosi na natječajni postupak, dostupan je na linku [izvadak iz zakona](file:///C%3A%5CUsers%5CAnita%5CDocuments%5CNATJE%C4%8CAJ%5CNATJE%C4%8CAJ%202016%5CJOSIP%5Cizvadak%20iz%20zakona.PDF).

Riječni i pojmovni skupovi u ovom dokumentu koji imaju rodno značenje, bez obzira jesu li korišteni u muškom i ženskom rodu, odnose se na jednak način na muški i ženski rod.

Ovaj dokument objavljen je na mrežnoj stranici Zadarske županije [www.zadarska-zupanija.hr](http://www.zadarska-zupanija.hr)

i na oglasnoj ploči Doma Županije dana 3. studenoga 2017. godine.

 **PRIVREMENI PROČELNIK**

 **v.r. Lovro Jurišić, mag. ing. el.**